b'\n_START_ARTICLE_\nPagganap (sining)\n_START_PARAGRAPH_\nAng pagganap, pag-akto, o pag-arte (Ingles: acting) ay ang gawain o pagkilos na isinasagawa ng isang aktor o ng isang aktres, na mga taong nasa larangan ng teatro, telebisyon, pelikula, o anumang iba pang mga midya ng pagkukuwento at nagsasalaysay ng kuwento sa pamamagitan ng paglalarawan o ng isang tauhan at, sa pangkaraniwan, ay nagsasalita o umaawit ng nakasulat na teksto o dula. Sa mundong Kanluranin, ang karamihan sa maagang mga sanggunian na sumisiyasat sa sining ng pag-arte (Griyego: \xe1\xbd\x91\xcf\x80\xcf\x8c\xce\xba\xcf\x81\xce\xb9\xcf\x83\xce\xb9\xcf\x82, hypokrisis) ay tumatalakay nito bilang isang bahagi ng retoriko (karunungan o kasanayan sa pagsasalita).\n_START_SECTION_\nKasaysayan\n_START_PARAGRAPH_\nIsa sa mga pinakaunang tagaganap o aktor ay isang sinaunang Griyegong \xc2\xa0pinaniniwalaang si Thespis ng Icaria. Ayon sa istoryang apocryphal, (teksto o dulang hindi nalalaman kung sino ang sumulat) si Thespis ay humiwalay sa korong dithyramb at nagsalaysay bilang isang hiwalay na karakter o tauhan. Bago si Thespis, ang koro ang sumasalaysay. Nang humiwalay si Thespis sa mga koro (taong 12 BC), siya ay nagsalaysay na parang bang siya yung mismong karakter. Sa pangalan ni Thespis nanggaling ang salitang \xe2\x80\x9cthespian.\xe2\x80\x9d'